text: [{"text_idx": "#000002", "text": "F\u00f8royar hava fingi\u00f0 450 tons av toski at fiska a\u0301 Flemish Cap i\u0301 2018"}, {"text_idx": "#000003", "text": "F\u00f8royar hava i\u0301 serstakari avtalu vi\u00f0 ES fyri 2018 fingi\u00f0 450 tons av toski at fiska a\u0301 Flemish Cap i\u0301 2018. Talan er um kvotu, sum er fingin til vega i\u0301 eini by\u0301tisavtalu, har F\u00f8royar hava lati\u00f0 ES f\u00f8roysku kvotuna av rossamakreli i\u0301 Su\u00f0urkyrrahavinum. Hetta skrivar Fiskima\u0301lara\u0301\u00f0i\u00f0 a\u0301 heimasi\u0301\u00f0u si\u0301ni i\u0301 dag."}, {"text_idx": "#000004", "text": "F\u00f8royska kvotan i\u0301 Su\u00f0urkyrrahavinum hevur i fleiri a\u0301r ligi\u00f0 o\u0301ny\u0301tt. Talan hevur eisini veri\u00f0 um eina li\u0301tla kvotan\u00f8gd s\u00e6\u00f0 i\u0301 mun til t\u00e6r n\u00f8gdir, sum vo\u0301r\u00f0u fiska\u00f0ar, ta\u0301 f\u00f8royski fiskiskapurin to\u0301k seg upp i\u0301 \u00f8kinum i\u0301 2007."}, {"text_idx": "#000005", "text": "Umra\u0301\u00f0andi er at tryggja, at kvotan ver\u00f0ur fiska\u00f0, umframt at tryggja, at F\u00f8royar fa\u0301a a\u0301go\u0301\u00f0a av kvotuni a\u0301 annan ha\u0301tt, ver\u00f0ur hon ikki fiska\u00f0 av f\u00f8royskum skipum. Seinastu tvey a\u0301rini hava F\u00f8royar ti\u0301 lati\u00f0 ES f\u00f8roysku kvotuna fyri at tryggja gagnny\u0301tslu av kvotuni, og vi\u00f0 ti\u0301 endama\u0301li at samla saman f\u00f8royska kvotu."}, {"text_idx": "#000006", "text": "Ho\u0301ast hesar royndir tykjast fleiri avbjo\u0301\u00f0ingar vera at fa\u0301a kvotuna gagnny\u0301tta vi\u00f0 skipi undir f\u00f8royskum flaggi i\u0301 2018. Ni\u00f0urst\u00f8\u00f0a er ti\u0301 gj\u00f8rd um at gera eitt by\u0301ti vi\u00f0 ES, har f\u00f8royska kvotan av rossamakreli i\u0301 Su\u00f0urkyrrahavinum i\u0301 2018 ver\u00f0ur flutt ES afturfyri, at ES flytur F\u00f8royum toskakvotu a\u0301 Flemish Cap."}, {"text_idx": "#000007", "text": "Talan er i\u0301 ba\u0301\u00f0um f\u00f8rum um kvotur i\u0301 altjo\u0301\u00f0a sjo\u0301gvi. By\u0301ti\u00f0 er fingi\u00f0 i\u0301 lag, ti\u0301 \u00f8kisbundnu fiskivei\u00f0ifelagsskapirnir SPRFMO og NAFO loyva limalondunum at flyta kvotur si\u0301na\u0301millum i\u0301 einum fiskia\u0301ri."}, {"text_idx": "#000008", "text": "Avtalan vi\u00f0 ES fevnir um 450 tons av toski i\u0301 2018 og 450 tons av toski i\u0301 2019."}, {"text_idx": "#000009", "text": "Lagt er upp til, at tey 450 tonsini i\u0301 2018 ver\u00f0a latin sum felagskvota til teir r\u00e6ttindahavarar, sum eftir gomlu lo\u0301gini h\u00f8vdu vei\u00f0iloyvi eftir pelagiskum fiski i\u0301 altjo\u0301\u00f0a sjo\u0301gvi i\u0301 Su\u00f0urkyrrahavinum. Kunnger\u00f0 hesum vi\u00f0vi\u0301kjandi er send til hoyringar i\u0301 dag."}]